**PREDLOG ZA IO OZS 28.1.2016**

V skladu s šestim odstavkom 5. člena in prvim odstavkom 25.člena Zakona o davčnem potrjevanju računov - ZDavPR (Uradni list RS, št.57/15) je Izvršni odbor Orientacijske Zveze Slovenije na svoji redni seji dne 28.1.2016 sprejel

**INTERNI AKT**

**o načinu izvajanja postopka potrjevanja računov, popisu poslovnih prostorov, dodelitvi oznak poslovnim prostorom in pravilih za dodeljevanje zaporednih številk računov**

1. člen

S tem internim aktom se ureja način izvajanja postopka potrjevanja računov, popis poslovnih prostorov in dodelitev oznak poslovnim prostorom ter predpisujejo pravila za dodeljevanje zaporednih številk računov v Orientacijski zvezi Slovenije, Legatova ulica 6a, 1125 Ljubljana, davčna številka 95033793.

.

2. člen

Finančno poslovanje Orientacijske zveze se izvaja praviloma negotovinsko. Samo v izjemnih primerih, ko bi bilo negotovinsko finančno poslovanje nemogoče ali neracionalno, se lahko poslovanje izvaja tudi gotovinsko. V teh primerih se, najdlje do roka, dopustnega z zakonom, potrjevanje računov izvaja z uporabo vezane knjige računov in pošiljanjem podatkov davčnemu organu preko javnega portala.

3. člen

Popis poslovnih prostorov z dodeljenimi oznakami, pripadajočimi naslovi in identifikacijskimi oznakami iz registra nepremičnin:

Oznaka poslovnega prostora: **VKR**

Naslov poslovnega prostora: **Legatova ulica 6a, 1125 Ljubljana**

Številka katastrske občine: **2682**

Številka stavbe: **360**

Številka dela stavbe: **1**

4. člen

Oznaka elektronske naprave ni določena, ker se uporablja le vezana knjiga računov s pošiljanjem podatkov preko javnega portala.

5. člen

Zaporedne številke računov si vsako koledarsko leto, od 1. januarja do 31. decembra, sledijo v neprekinjenem zaporedju, od zaporedne številke 1 do »n«.

Celotna oznaka računa je naslednja: **VKR–1**(do... n)**-16**(oz.17)

6. člen

Ta akt začne veljati 29.januarja 2016.

Ljubljana, dne 28. 1. 2016 predsednik IO OZS:

Klemen Kenda