Letno poročilo 2015

# Predstavitev

Orientacijska zveza Slovenije, ki je bila ustanovljena leta 1990, je nacionalna panožna športna zveza oz. zveza društev, v katero je bilo v letu 2015 včlanjenih 15 delujočih orientacijskih klubov in drugih društev:

1. OK Polaris, Ljubljana
2. OK Azimut, Idrija-Cerkno
3. Škofjeloški OK, Škofja Loka
4. OK Slovenj Gradec, Slovenj Gradec
5. OK Brežice, Brežice
6. OK Tivoli, Ljubljana
7. OK Slovenske Konjice, Slovenske Konjice
8. OK Perkmandeljc, Trbovlje
9. OK Trzin, Trzin
10. RJZ Velenje, Velenje
11. PD Ajdovščina, Ajdovščina
12. OK Komenda, Komenda
13. ŠTD Pohorc, Slovenj Gradec
14. Mariborski orientacijski klub, Maribor
15. Kamniški OK, Kamnik

Orientacijska zveza Slovenije ima status društva, ki deluje v javnem interesu.

Namen in cilji OZS so:

* prizadevati si za množičnost in popularizacijo orientacijskega teka med občani, predvsem med mladino in jih na podlagi njihove prostovoljne odločitve pritegniti v članstvo,
* skrbeti za kvaliteto vrhunskih tekmovalcev ter si prizadevati za dvig kvalitete v klubih,
* vzgajati svoje člane v duhu fair playa,
* povezovati interese klubov in drugih društev.

Predstavitev organov in vodstva zveze:

Najvišji organ zveza je občni zbor, ki ga sestavljajo predstavniki včlanjenih klubov, in se sestaja praviloma enkrat letno. Izvršilni organ je izvršni odbor, ki je v letu 2014 deloval v sestavi:

1. predsednik: Klemen Kenda (OK Azimut)
2. podpredsednik: Dušan Petrovič (OK Polaris)
3. tajnik: Ana Plavčak (Škofjeloški OK)
4. blagajnik: Vlado Sedej (OK Azimut)
5. član: Andrej Borštnik (OK Tivoli)
6. član: Daniel Lebar (OK Slovenske Konjice)
7. član: Aleš Ferenc (OK Tivoli)
8. član: Grega Raj (OK Slovenj Gradec)
9. član: Krešimir Keresteš (OK Trzin)
10. član: Jaka Piltaver (OK Brežice)
11. član: Mojca Flerin (Kamniški OK)
12. član: Boris Bauman (Mariborski OK)
13. član: Jernej Zorman (OK Komenda)

Za izvajanje programov na posameznih področjih skrbijo številne komisije ali posebej zadolženi posamezniki.

Kratek pregled dejavnosti

OZS uresničuje svoje cilje z naslednjimi nalogami:

* z organizacijo tekmovanj ter sodelovanjem svojih članov na tekmovanjih in prireditvah,
* z organizacijo tečajev in drugih vzgojnih oblik dela, kakor tudi s sodelovanjem svojih članov na tečajih in usposabljanjih, ki jih prirejajo druge organizacije,
* s širjenjem in popularizacijo orientacijskega teka preko sredstev javnega obveščanja,
* z izdajanjem strokovne orientacijske literature in orientacijskih kart v skladu z veljavnimi predpisi s tega področja,
* s povezovanjem z drugimi sorodnimi društvi in organizacijami v Sloveniji in tujini,
* z zagotavljanjem finančnih in materialnih pogojev za razvoj orientacijskega teka.

# Poročilo o izvedbi programov v letu 2015

Orientacijska zveza Slovenije je v letu 2015 uresničila večino zastavljenega programa dela.

V okviru tega so bile osnovne aktivnosti naslednje:

## Splošno delo zveze

* redni občni zbor v začetku januarja,
* 4 redne in 3 korespondenčne seje izvršnega odbora
* informiranje preko elektronske pošte, tudi treh obveščevalnih list,
* izpeljana prva slavnostna prireditev ob 25. letnici Orientacijske zveze Slovenije, na kateri so bila podeljena priznanja in pohvale OZS za leti 2014 in 2015,
* članstvo v Mednarodni orientacijski zvezi (IOF) in Olimpijskem komiteju Slovenije (OKS-ZŠZ), članstvo v jugovzhodni mednarodni orientacijski zvezi (SEEOA), članstvo v Športni zvezi Ljubljana
* urejeno finančno poslovanje zveze, pomoč klubom na tem področju, pridobivanje sredstev iz državnega proračuna, od Fundacije za šport, sponzorjev,
* sodelovanje z nacionalnimi orientacijskimi zvezami in klubi iz sosednjih držav,
* spodbujanje in vzpostavljanje pogojev za delo z mladimi,
* spodbujanje rasti članstva in ustanavljanja novih klubov (1 nov kandidat za klub, ohranitev števila registriranih članov, povečano število mladincev).

## Tekmovalni sistem

* Slovenska orientacijska liga (9 tekem) v orientacijskem teku in državna prvenstva: štafete, šprint, srednje proge, dolge proge, mešane šprint štafete,
* v letu 2015 (za sezono 2015/16) smo zastavili nov format ligaškega tekmovanja: Slovensko sprint orientacijsko ligo, ki vsebuje 5 tekem,
* državno prvenstvo osnovnih in srednjih šol v orientacijskem teku,
* državno študentsko prvenstvo in prvenstvo Univerze v Ljubljani za študente in zaposlene v orientacijskem teku,
* Zimska orientacijska liga,
* Orientacijska liga Primorske,
* slovenska liga in SLO-CRO-ITA liga v precizni orientaciji ter državni prvenstvi v PreO in TempO,
* slovenska liga ter državno prvenstvo v smučarski orientaciji,
* slovenski orientacijski maraton (SOM).

## Vzgoja in izobraževanje

* izvedba vaditeljskega seminarja,
* izvedba traserskega seminarja,
* ureditev licenc vaditeljem in trenerjem v skladu z licenčnim pravilnikom,
* tečejo šole orientacije na več osnovnih šolah in dveh srednjih šolah.

## Kartografija

* Na novo narejenih ali obnovljenih je bilo 17 kart v skupni površini cca. 35km2

## Reprezentance

???

### Članska reprezentanca v OT

Največji tekmi za člansko reprezentanco v letu 2015 sta bili Alpe Adria (AUT) in SEEOC (BUL). Največji uspeh članske reprezentance predstavlja bronasta medalja s štafet na SEEOC (Mojca Flerin, Nuša Jeram, Ajda Flašker).

Na Pokalu Alpe Adria je slovenska reprezentanca zasedla 2. mesto z visokim zaostankom za Štajersko. Pri članih (tako pri moških, kakor tudi pri ženskah) smo kvalitetno 1 rang nižje. Obe štafeti sta bili srebrni.

Na svetovnem prvenstvu na Škotskem je sodelovala precej obsežna odprava OZS pod vodstvom Ane Pribaković Borštnik. Na sprint kvalifikacijah je za svoje razmere odlično nastopil Andrej Borštnik (30. mesto). Za finalom je zaostal več kot 2 minuti. Metka Udovič je bila 32. (več kot 3 minute za finalom), Mojca Flerin pa 27. (več kot 2 minuti za finalom). Na srednjih progah je bil Andrej Borštnik 69., Mojca Flerin pa 60. Za 45. mesto, ki je bil naš cilj, je zaostala približno 8 minut. Nastopila je tudi slovenska ženska štafeta (Mojca Flerin, Metka Udovič, Ana Pribaković Borštnik) in zasedla 26. mesto. Na dolgih progah je nastopila samo Mojca Flerin, ki je bila 62.

### Mladinska reprezentanca v OT

?

### Reprezentanca v precizni orientaciji

?

## Oprema

* Vzdrževanje in posodabljanje sistema SportIdent


## Propaganda

* ažurno urejanje in razvijanje domače strani OZS: <http://www.orientacijska-zveza.si/>
* izdelava brošur za promocijo OT in distribucija predvsem med mladimi (1000 kom)
* propagandna akcija na Facebook in urejanje Facebook strani

# Računovodski izkazi za leto 2015 s pojasnili

Glej ločeno poročilo.

Ljubljana, 28. januar 2016.

Klemen Kenda,

predsednik IO OZS